b'\n_START_ARTICLE_\nMark Reynolds\n_START_SECTION_\nLjubiteljski baseball\n_START_PARAGRAPH_\nIz rojstnega mesta se je kmalu preselil v mesto Virginia Beach, Virginia. Leta 1994 je pri igranju za lokalno ekipo bil mo\xc5\xa1tveni kolega kasnej\xc5\xa1ega poklicnega igralca B.J. Uptona. Oba sta se kasneje pridru\xc5\xbeila njegovemu mlaj\xc5\xa1emu bratu Justinu, Davidu Wrightu in Ryanu Zimmermanu na ekipi iz Hampton Roadsa, ki se je imenovala The Mets in so javno prikazovali svoje sposobnosti na igralnem polju. Vsi omenjeni igralci so bili takrat na polo\xc5\xbeaju bli\xc5\xbenjega zaustavljalca in so se nato premikali na polo\xc5\xbeajih levega in desnega notranjega polja. Med igranjem z ekipo je Reynolds dobil vzdevek "Skeletor" zaradi njegovega preklastega telesa in Forrest Gump zaradi nerodnega na\xc4\x8dina teka._NEWLINE_Vsa \xc5\xa1tiri srednje\xc5\xa1olska leta je bil odli\xc4\x8den v baseballu, ko\xc5\xa1arki in golfu in \xc5\xa1olanje z odliko zaklju\xc4\x8dil leta 2001._NEWLINE_V svojih nadaljnjih \xc5\xa1tirih letih, ki jih je pre\xc5\xbeivel kot \xc5\xa1tudent na virginijski Univerzi, je bil za\xc4\x8detni bli\xc5\xbenji zaustavljalec ekipe univerze. Med svojim drugim in tretjim letom je igral skupaj z Zimmermanom, ki je iz svojega za\xc4\x8detnega polo\xc5\xbeaja, ki ga je igral Reynolds, pre\xc5\xa1el na tretjo bazo. Reynolds je ekipo vodil v doma\xc4\x8dih tekih (15) leta 2002, tekih, poslanih domov (46) leta 2003 in v udarcih v polje za tri baze (5) leta 2004. Njegov rekord 60-ih tekov v sezoni je bil \xc5\xbee podrt. Njegov skupni dose\xc5\xbeek 35 doma\xc4\x8dih tekov med igranjem za univerzo je drugi najbolj\xc5\xa1i vseh \xc4\x8dasov v zgodovini \xc5\xa1ole. Avgusta 2011 je bil eden od 29 biv\xc5\xa1ih \xc4\x8dlanov univerzitetne ekipe, ki jim je uspelo priti v ligo MLB.\n_START_SECTION_\nArizona Diamondbacks\n_START_PARAGRAPH_\nReynolds je bil izbran s strani ekipe Arizona Diamondbacks v 16. krogu nabora leta 2004 s skupno 476. izborom .\n_START_SECTION_\n2007\n_START_PARAGRAPH_\nReynolds je debitiral dne 16. maja na tekmi proti ekipi Colorado Rockies. V ligo MLB je bil iz ni\xc5\xbejeliga\xc5\xa1ke podru\xc5\xbenice v Mobileu vpoklican ob po\xc5\xa1kodbi Chada Tracyja. Reynolds je takoj postal pomemben \xc4\x8dlen ekipe, v svojih prvih 15 tekmah je domov poslal kar 14 tekov._NEWLINE_Reynolds je bil le zadnji v vrsti igralcev iz Tidewaterskega obmo\xc4\x8dja v Virginiji, ki jim je uspelo priti v ligo MLB v takratnem obdobju. Med tak\xc5\xa1nimi so \xc5\xa1e David Wright, Ryan Zimmerman, B.J. Upton, Justin Upton, in Michael Cuddyer._NEWLINE_Reynolds je sezono kon\xc4\x8dal kot tretji med novinci v Narodni ligi s 129 izlo\xc4\x8ditvami z udarci, \xc4\x8detrti s skupno 62 teki in udarci v polje za tri baze in 6. v kategoriji doma\xc4\x8dih tekov. Domov je poslal 62 tekov in imel odbijalsko povpre\xc4\x8dje 0,279._NEWLINE_3. oktobra 2007 je na prvi tekmi Podro\xc4\x8dne serije Narodne lige proti ekipi Chicago Cubs z doma\xc4\x8dim tekom v 7. menjavi privedel svojo ekipo do zmage in kon\xc4\x8dne osvojene serije, ki so jo zaklju\xc4\x8dili v le treh tekmah. Prav tako je to dosegel 3. oktobra 2007 na 3. tekmi Konferen\xc4\x8dne serije Narodne lige proti ekipi Colorado Rockies, vendar pa s tem ni mogel prepre\xc4\x8diti poraza ekipe v seriji, ki se je kon\xc4\x8dala po le \xc5\xa1tirih tekmah.\n_START_SECTION_\n2008\n_START_PARAGRAPH_\n25. septembra tega leta je postavil rekord lige MLB z 200. izlo\xc4\x8ditvijo z udarci v sezoni po neuspelem poizkusnem zamahu proti metalcu ekipe St. Louis Cardinals Joelu Pineiru. S tem je poru\xc5\xa1il prej\xc5\xa1nji rekord (199), ki ga je postavil Ryan Howard. Sezono je kon\xc4\x8dal z 204 izlo\xc4\x8ditvami z udarci. Prav tako je vodil ligo MLB v odstotku izlo\xc4\x8ditev udarci s 33.3%._NEWLINE_Reynolds je storil kar 34 napak in imel lovilsko povpre\xc4\x8dje le 0,904. Na obeh podro\xc4\x8djih je bil najslab\xc5\xa1i med svojimi kolegi v ligi MLB na tretji bazi._NEWLINE_Kot odbijalec je imel dobro leto. Svojo ekipo je vodil z 28 doma\xc4\x8dimi teki in 97 domov poslanimi teki. Zbral je \xc5\xa1e 11 ukradenih baz in 87 tekov. Njegovo odbijalsko povpre\xc4\x8dje pa se je sicer kar precej zni\xc5\xbealo na skupno 0,239.\n_START_SECTION_\n2009\n_START_PARAGRAPH_\nReynolds je bil med petimi finalisti za uvrstitev na tekmo vseh zvezd. Na koncu je zasedel skupno 3. mesto za Shaneom Victorinom in Pablom Sandovalom._NEWLINE_28. julija 2009 je Reynolds na tekmi proti ekipi Philadelphia Phillies odbil dvote\xc4\x8dni doma\xc4\x8di tek, ki je pristal pri 146,6 metrih in je bil tako najdalj\xc5\xa1i tega leta in drugi najdalj\xc5\xa1i v zgodovini stadiona Chase Field. Reynolds je kmalu postal znan po svojih izjemno dolgih doma\xc4\x8dih tekih (kar 25 od skupno 44-ih je pristalo po letenju preko 122\xc2\xa0m, povpre\xc4\x8dno pa so leteli okoli 131\xc2\xa0m, kar je bilo najdlje v ligi MLB._NEWLINE_V seriji \xc5\xa1tirih tekem proti ekipi New York Mets med 29. julijem in 3. avgustom je Reynolds udaril najdalj\xc5\xa1i doma\xc4\x8di tek v sicer kratki zgodovini stadiona Citi Field, ki je letel 140,5 metra, in kon\xc4\x8dal zadnjo tekmo serije z doma\xc4\x8dima tekoma v zaporednih menjavah. \xc5\xa0tiri doma\xc4\x8di teki na Citi Fieldu ga uvr\xc5\xa1\xc4\x8dajo na skupno 2. mesto v doma\xc4\x8dih tekih, ki jih je na stadionu dosegel igralec gostujo\xc4\x8de ekipe._NEWLINE_10. avgusta 2009 je Reynolds bil imenovan za igralca tedna Nardone lige za predhodni teden, pri \xc4\x8demer je prehitel mo\xc5\xa1tvenega kolega Ryana Robertsa, ki je v glasovanju za dose\xc5\xbeek kon\xc4\x8dal drugi. Teden je zaklju\xc4\x8dil z odbijalskim povpre\xc4\x8djem 0,448; 6 doma\xc4\x8dimi teki, 32-imi skupnimi bazami, ukradeno bazo, povrhu pa je domov poslal \xc5\xa1e 10 tekov. To je bila njegova druga tovrstna nagrada, prej\xc5\xa1njo je dosegel 15. junija. Kot po navadi je ob tem dose\xc5\xbeku tudi on prejel dve zapestni uri, ki ju je podaril o\xc4\x8detu in dedku._NEWLINE_Reynolds je na polo\xc5\xbeaju prve baze igral na 26 tekmah z lovilskim povpre\xc4\x8djem 0,974, ki je bilo med igralci prve baze drugo najbolj\xc5\xa1e, in dometnim dejavnikom 8,21, ki je bil najbolj\xc5\xa1i v ligi. Svoje obrambne sposobnosti je izbolj\xc5\xa1al s sodelovanjem z biv\xc5\xa1im igralcem tretje baze svoje ekipe po imenu Matt Williams med spomladanskim uigravanjem in s tem svoje lovilsko povpre\xc4\x8dje izbolj\xc5\xa1al za 50 to\xc4\x8dk v primerjavi s prej\xc5\xa1njo sezono. Prav tako je bil v sredi\xc5\xa1\xc4\x8du pozornosti z nekaj opaznimi ulovljenimi \xc5\xbeogami, kot recimo 21. julija v Denverju 24. julija v Phoenixu, in 1. avgusta v New Yorku._NEWLINE_Podrl je svoj lastni rekord za izlo\xc4\x8ditve z udarci z 223-imi. Njegovo odbijalsko povpre\xc4\x8dje je bilo 0,260, dosegel je 44 doma\xc4\x8dih tekov in poslal domov 102 teka ter sam dosegel 98 tekov. ,. Dodal je \xc5\xa1e 24 ukradenih baz._NEWLINE_Prav tako je vodil ligo MLB v t. i. Treh \xc4\x8distih izkupi\xc4\x8dkih, tj. odbijalskih nastopih, ki se kon\xc4\x8dajo z doma\xc4\x8dim tekom, prostim prehodom na bazo ali izlo\xc4\x8ditvijo z udarci, s skupno 343-imi.\n_START_SECTION_\n2010\n_START_PARAGRAPH_\nPo tem, ko je privolil v triletno podalj\xc5\xa1anje pogodbe, ki mu je skupno prinesla 14,5 miljona ameri\xc5\xa1kih dolarjev na dan 18. marca 2010  je sezono za\xc4\x8del z dvema doma\xc4\x8dima tekoma v prvih \xc5\xa1tirih tekmah sezone. 20. maja je na tekmi proti ekipi San Francisco Giants dosegel svoj skupno stoti doma\xc4\x8di tek. Kljub temu, da je sezono zaklju\xc4\x8dil z 32 doma\xc4\x8dimi teki, poslal domov 84 tekov in 83-krat prosto pre\xc5\xa1el na bazo, je v 145 tekmah imel kar 211 izlo\xc4\x8ditev z udarci in pri tem vodil svojo ligo ter \xc5\xa1e tretji\xc4\x8d postal edini igralec v zgodovini lige MLB s preko 200 izlo\xc4\x8ditvami z udarci v sezoni. \xc5\xa0e bolj opazno je dejstvo, da je njegovo odbijalsko povpre\xc4\x8dje 0,198 bilo ni\xc5\xbeje (x1000) od njegovega izkupi\xc4\x8dka izlo\xc4\x8ditev z udarci, kar je prav tako bil prvi tovrsten dose\xc5\xbeek v zgodovini lige MLB.\n_START_SECTION_\nBaltimore Orioles\n_START_PARAGRAPH_\nReynolds in igralec imenovan kasneje (John Hester, dne 30. aprila 2011) sta bila 6. decembra 2010 udele\xc5\xbeena v menjavi, ki ju je v zameno za David Hernandeza in Kama Mickolioa poslala k ekipi Baltimore Orioles. Arizon\xc4\x8dani so si \xc5\xbeeleli izbolj\xc5\xa1ati njihov razbremenilski kader in zmanj\xc5\xa1ati \xc5\xa1tevilo izlo\xc4\x8ditev z udarci. Na drugi strani pa so Baltimor\xc4\x8dani potrebovali za\xc4\x8detnega igralca tretje baze in odbijalca z mo\xc4\x8djo.\n_START_SECTION_\n2011\n_START_PARAGRAPH_\nLeta 2011 je Reynolds vodil vse polo\xc5\xbeajske igralce v napakah s skupno 31. Njegovo lovilsko povpre\xc4\x8dje 0,897 je bilo najni\xc5\xbeje med vsemi igralci tretje baze v ligi MLB, povrhu vsega pa je \xc5\xa1e vodil Ameri\xc5\xa1ko Ligo v izlo\xc4\x8ditvah z udarci s skupno 196-imi. Njegovo odbijalsko povpre\xc4\x8dje je bilo 0,221, bil pa je \xc4\x8detrti v ligi v doma\xc4\x8dih tekih s skupno 37-imi..\n_START_SECTION_\n2012\n_START_PARAGRAPH_\nReynolds je bil brez doma\xc4\x8dega teka do 4. maja, ko je proti ekipi Boston Red Sox kon\xc4\x8dno dosegel svojega prvega. \xc5\xbde naslednji dan mu je dodal naslednjega, 29. maja pa postal najhitrej\xc5\xa1i polo\xc5\xbeajski igralec v zgodovini lige, ki je bil \xc5\xbertev 1000 izlo\xc4\x8ditev z menjavo. To je dosegel v le 747 tekmah.\n_START_SECTION_\nCleveland Indians\n_START_PARAGRAPH_\n31. oktobra 2012 mu je pri klubu iz Baltimora potekla pogodba. 30. novembra je prvi\xc4\x8d v karieri uradno postal prosti igralec. 9. decembra 2012 je sklenil enoletno pogodbo z mo\xc5\xa1tvom Cleveland Indians.'